  Анжелика Тихонова корреспондент Удмуртие матысь вить нунал ӵоже коронавируслэсь 5 сюрс 400 доза вакцина вуоз. Кык арня ӵоже - эшшо 23 сюрс 800 доза. Со сярысь 21-тӥ инвожое видеоконференцсвязь амалэн аппарат кенешон дыръя элькун Кун Кенешлэн тӧроезлэн нырысетӥ воштӥсез – Кун Кенешысь тазалыкез утёнъя, демографи но семья политикая ялан ужась ӧрилэн тӧроез Надежда Михайлова вераз. Надежда Михайлова пусйиз, элькунамы коронавируслэсь вакцинация ӝог уг мыны на шуыса. Вакцинацилэн ӝоглыкез сярысь верано ке, туннэ нуналлы Удмуртиын со лябгес на шуыны луоз. Туннэ нуналлы асьме дорын коронавируслэсь быдэсак вакцинировать каремын 17 процентэз пала гинэ улӥсьёсмы Надежда Михайлова, Кун Кенешлэн тӧроезлэн нырысетӥ воштӥсез – парламентысь тазалыкез утёнъя, демографи но семья политикая ялан ужась ӧрилэн тӧроезТуннэ нуналлы Удмуртиын вакцинаез 147 сюрс 914 мурт пуктӥз ини, со пӧлысь 117 сюрс 168-эз – кыкетӥ компонентсэ но. Али нуналаз шорлыдын 1 сюрс 928 адями прививка пуктэ, асьмелы нуналаз 5-6 сюрс лыдпусэ потыны кулэ Александр Бречалов, Удмуртилэн тӧроезЭлькунлэн тӧроез пусйиз, вакцина элькунъя огсыр люкиське шуыса. Мыным вакцина котькытын вань шуыса верало, нош со дыре куинь ёрос эмъюртъёсын вакциназы ӧвӧл ини, нош складын 19 сюрс котыр. Сыӵе учыръёс медаз луэ. Нуналлы быдэ чакласа возёно Александр Бречалов, Удмуртилэн тӧроезЭлькунамы коронавируслэсь прививка пуктыны 63 пунктъёс усьтэмын, соос пӧлысь 12-ез – интыысь интые ветлӥсь. Прививкаос пуктылен понна 252 бригадаос кылдытэмын – 116-ез – интыысь интые потась. Тегъёс: Тазалык Ижкар Удмуртия коронавирус  